సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
షారుఖ్ సినిమాకు నో చెప్పిన పాక్ సెన్సార్ బోర్డ్
షారుఖ్ ఖాన్ హీరోగా తెరకెక్కిన రాయిస్ సినిమాను పాకిస్థాన్‌లో విడుదల చేసేందుకు పాక్ సెన్సార్ బోర్డ్ అభ్యంతరాలు
| Updated:
Feb 7, 2017, 04:35PM IST
షారుఖ్ ఖాన్ హీరోగా తెరకెక్కిన రాయిస్ సినిమాను పాకిస్థాన్&zwnj;లో విడుదల చేసేందుకు పాక్ సెన్సార్ బోర్డ్ అభ్యంతరాలు వ్యక్తంచేసింది. రాయిస్ సినిమా కథాంశంలో ముస్లింలకి వ్యతిరేకమైన అంశాలున్నాయనే కారణం చూపిస్తూ పాక్ సెన్సార్ బోర్డ్ ఈ సినిమా విడుదలకి అనుమతి నిరాకరించింది. ముస్లింలని క్రిమినల్స్&zwnj;గా, వాంటెడ్ జాబితాలో వున్న నేరస్తులు, ఉగ్రవాదులుగా చూపిస్తూ ఇస్లాం మతం వారిని కించపర్చేలా పలు సన్నివేశాలు ఉన్నాయని పాక్ సెన్సార్ బోర్డ్&zwnj;కి చెందిన అధికారి ఒకరు స్పష్టంచేశారు.
యే దిల్ హై ముష్కిల్ మూవీ విడుదల సమయంలో పాకిస్థాన్&zwnj;లో బాలీవుడ్ సినిమాలపై అనధికారికమైన నిషేధం అమలు జరిగింది. కానీ ఆ తర్వాత పరిస్థితులు కొంత సద్దుమణిగాకా యే దిల్ హై ముష్కిల్ మూవీతోపాటు ఈమధ్యే రిలీజైన కాబిల్ సినిమా కూడా పాక్ థియేటర్లలో విడుదలయ్యాయి. కానీ తాజాగా రాయిస్ సినిమాపైనే పాక్ సెన్సార్ బోర్డ్ ఆంక్షలు విధించినట్టు తెలుస్తోంది.
ఈ సినిమాలో షారుఖ్ సరసన నటించిన లీడింగ్ లేడీ మహీరా ఖాన్ స్వస్థలం కూడా పాకిస్థాన్ అనే సంగతి తెలిసిందే. తన సొంత దేశంలో రాయిస్ సినిమా రీలీజైతే, ఆ సక్సెస్&zwnj;ని సన్నిహితమిత్రులతో కలిసి ఆస్వాదించాలనే మహీరా ఖాన్ కోరిక తీరకుండా ఈ విధంగా బ్రేకులు పడ్డాయి.